text: দ্বিতীয় পুরুষ সৃজিত মুখোপাধ্যায় পরিচালিত একটি বাংলা ভাষার থ্রিলার চলচ্চিত্র। শ্রী ভেঙ্কটেশ ফিল্মস প্রযোজিত এ চলচ্চিত্রটি ২০১১ সালে মুক্তিপ্রাপ্ত বাইশে শ্রাবণ চলচ্চিত্রের পরবর্তী ধাপ বা স্পিন অফ। ২৩ জানুয়ারি ২০২০ সালে চলচ্চিত্রটি মুক্তি পায়।
  
  কাহিনী 
  পঁচিশ বছর আগের মত করে শহরে তিনটি খুন হয়। খুনিকে ধরতে পারছে না গোয়েন্দারা। সন্দেহ করা হচ্ছে ‘খোকা’ নামের এক সিরিয়াল কিলার। পুলিশ চাইছে খোকাকে ধরতে।
  
  অভিনয়ে 
   অভিজিৎ পাকড়াশী চরিত্রে পরমব্রত চট্টোপাধ্যায় 
   অমৃতা মুখার্জী চরিত্রে রাইমা সেন
   আবীর চট্টোপাধ্যায় (অতিথি আবির্ভাব)
   খোকা চরিত্রে অনির্বান ভট্টাচার্য
   রজত চরিত্রে গৌরব চক্রবর্তী
   ঋতব্রত মুখোপাধ্যায়
   ঋদ্ধিমা ঘোষ
   বাবুল সুপ্রিয় (অতিথি আবির্ভাব)
   কমলেশ্বর মুখোপাধ্যার (অতিথি আবির্ভাব)
  
  সঙ্গীত 
  
  বাইশে শ্রাবণ চলচ্চিত্রের সঙ্গীত পরিচালনা করেছেন অনুপম রায়।
  
  প্রযোজনা
  
  নির্মাণ 
  বাইশে শ্রাবণের স্পিন অফ হিসেবে নির্মিত হয়েছে এই চলচ্চিত্র। এটা দ্বিতীয় কিস্তি বা সিক্যুয়াল না। ভেঙ্কটেশের প্রধান মাহেন্দ্র সোনি নতুন এই চলচ্চিত্রের সাফল্যর ব্যাপারে আশাবাদী।
  
  বাইশে শ্রাবণের পরের ছবি হওয়ায় চলচ্চিত্রে কিছু পুরনো চরিত্রদের পাওয়া যাবে। প্রবীর রায়চৌধুরী ও নিবারণ চক্রবর্তীর মৃত্যু হয়েছিল আগের চলচ্চিত্রে, সেই হিসেবে চলচ্চিত্রে তারা আর ফিরবে না। নতুন চরিত্র হিসেবে অনির্বাণ ভট্টাচার্য গুরুত্বপূর্ণ চরিত্রে এসেছে।
  
  দৃশ্যায়ন 
  ১৭ অক্টোবর, ২০১৯ খ্রিস্টাব্দে কলকাতা শহরে দ্বিতীয় পুরুষ-এর দৃশ্যায়ন শুরু করে সৃজিত। পরবর্তীতে ১৫ ডিসেম্বর ২০১৯ সালে ২ মিনিট ২২ সেকেন্ডের ট্রেলার মুক্তি পায়। ট্রেলারের শুরুতে প্রসেনজিৎ চট্টোপাধ্যায়ের গলায় কণ্ঠস্বর ছিল। এর পূর্বে মুক্তিপ্রাপ্ত টীজারে টিজারে বাইশে শ্রাবণের বিখ্যাত সংলাপ 'ফিরিবার পথ নাহি, দূর হতে দেখ চাহি, পারিবে না চিনিতে আমায়, হে বন্ধু বিদায়' বাক্যটি শোনা যায়।
  
  তথ্যসূত্র 
  
  বিষয়শ্রেণী:২০২০-এর চলচ্চিত্র
  বিষয়শ্রেণী:ভারতীয় মনস্তাত্ত্বিক থ্রিলারধর্মী চলচ্চিত্র
  বিষয়শ্রেণী:ভারতীয় ক্রমিক খুনী চলচ্চিত্র
  বিষয়শ্রেণী:সৃজিত মুখোপাধ্যায় পরিচালিত চলচ্চিত্র
  বিষয়শ্রেণী:২০২০-এর দশকের বাংলা ভাষার চলচ্চিত্র
title: দ্বিতীয় পুরুষ (চলচ্চিত্র)